CELEX: 32004R0855
Language: da
Date: 2004-04-29 00:00:00
Title: Rådets Forordning (EF) Nr. 855/2004 af 29. april 2004 om ændring af forordning (EF) nr. 3069/95 om en EF-observatørordning for Fællesskabets fiskerfartøjer, som fisker i det område, som reguleres af Organisationen for Fiskeriet i Det Nordvestlige Atlanterhav (NAFO)

30.4.2004        DA             Den Europæiske Unions Tidende                             L 161/ 1
_______________________________________________________________________________
                           RÅDETS FORORDNING (EF) Nr. 855/2004
                                         af 29. april 2004
                             om ændring af forordning (EF) nr. 3069/95
                    om en EF-observatørordning for Fællesskabets fiskerfartøjer,
                               som fisker i det område, som reguleres af
                Organisationen for Fiskeriet i Det Nordvestlige Atlanterhav (NAFO)
RÅDET FOR DEN EUROPÆISKE UNION HAR-
under henvisning til traktaten om oprettelse af Det Europæiske Fællesskab, særlig artikel 37,
under henvisning til forslag fra Kommissionen,
under henvisning til udtalelse fra Europa-Parlamentet1, og
ud fra følgende betragtninger:
1
      Udtalelse af 1.4.2004 (endnu ikke offentliggjort i EUT).
 ---pagebreak--- 30.4.2004          DA            Den Europæiske Unions Tidende                                L 161/ 2
_______________________________________________________________________________
(1)   Forordning (EF) nr. 3069/951 indeholder særlige regler for indførelse på fællesskabsplan af
      den observatørordning, der blev aftalt i Organisationen for Fiskeriet i Det Nordvestlige
      Atlanterhav (NAFO) i 1995, og som har til formål at forbedre kontrollen og gennemførelsen
      det område, der reguleres af denne organisation.
(2)   På grund af de særlige omstændigheder, hvorunder denne ordning blev gennemført på EF-
      plan i 1995, gav Rådet Kommissionen til opgave at placere observatører om bord på alle EF-
      fiskerifartøjer, og Fællesskabet afholder udgifterne til denne ordning.
(3)   I 2002 blev Rådets forordning (EF) nr. 2371/2002 af 20. december 2002 om bevarelse og
      bæredygtig udnyttelse af fiskeressourcerne som led i den fælles fiskeripolitik2 vedtaget.
      Herefter skal medlemsstaterne kontrollere de aktiviteter, der uden for EF-farvandene udøves
      af fartøjer, der fører deres flag, og de er ansvarlige for at placere observatører på de pågælden-
      de skibe.
(4)   Efter vedtagelsen af denne rammeforordning er det ikke længere berettiget, at Kommissionen
      bærer de administrative og finansielle byrder i forbindelse med ordningen.
1
      EFT L 329 af 30.12.1995, s. 5. Ændret ved forordning (EF) nr. 1049/97 (EFT L 154 af
      12.6.1997, s. 2.).
2
      EFT L 358 af 31.12.2002, s. 59.
 ---pagebreak--- 30.4.2004         DA              Den Europæiske Unions Tidende                               L 161/ 3
_______________________________________________________________________________
(5)   Kommissionen og medlemsstaterne bør arbejde tæt sammen for at sikre, at observatør-
      programmet fortsat er effektivt og overholder Fællesskabets forpligtelser i NAFO.
(6)   Forordning (EF) nr. 3069/95 bør derfor ændres -
UDSTEDT FØLGENDE FORORDNING:
                                                Artikel 1
I forordning (EF) nr. 3069/95 foretages følgende ændringer:
(1)   Artikel 1, stk. 1, affattes således:
      "Uanset artikel 2, stk. 2, i forordning (EØF) nr. 1956/88 placerer medlemsstaterne EF-
      observatører på alle Fællesskabets fiskerfartøjer, der udøver eller står over for at skulle udøve
      fiskeriaktiviteter i det NAFO-regulerede område. Behørigt udpegede observatører skal for-
      blive om bord på de fiskerfartøjer, som de er knyttet til, indtil de afløses af andre observatø-
      rer."
 ---pagebreak--- 30.4.2004          DA               Den Europæiske Unions Tidende                         L 161/ 4
_______________________________________________________________________________
(2)   Følgende artikel indsættes:
      "Artikel 1a
      Medlemsstaterne sender senest den 20. januar hvert år og derefter umiddelbart efter udpegel-
      sen af hver ny observatør Kommissionen en liste over de observatører, de har udpeget ifølge
      artikel 1."
(3)   I artikel 2 udskiftes "EF-observatører" med "behørigt udpegede observatører".
(4)   Artikel 4 affattes således:
      "Artikel 4
      Medlemsstaterne afholder alle udgifter til den observatørordning, som indføres med denne
      forordning. Medlemsstaterne kan helt eller delvis opkræve disse udgifter hos fartøjernes
      redere."
(5)   I bilag I, nr. 1, litra i), udskiftes "Kommissionen" med "medlemsstaterne".
(6)   I bilag I, nr. 2, litra m), udskiftes "den pågældende medlemsstats myndigheder" med
      "myndighederne i den medlemsstat, der udpegede dem,".
(7)   Bilag II udgår.
 ---pagebreak--- 30.4.2004       DA            Den Europæiske Unions Tidende                            L 161/ 5
_______________________________________________________________________________
                                             Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Den anvendes fra 1. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 29. april 2004.
                                                                    På Rådets vegne
                                                                   M. McDOWELL
                                                                       Formand
                                       ________________